《江城子 江城寄内》
清代·董元恺

当时携手绿窗纱。月初斜。酒交加。闲说离人，莫自到天涯。

真个天涯今更远，寻好梦，梦还赊。

万重烟水万重沙。眺飞霞。听归鸦。节物惊心，两鬓点霜华。

折得春来消息至，凭驿使，语梅花。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。